pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานเปิดสำนักงานใหม่ของสภาอุตสาหกรรมแห่งประเทศไทย (ส.อ.ท.)
วันอังคารที่ 28 มกราคม 2563
นายกรัฐมนตรีเป็นประธานเปิดสํานักงานใหม่ของสภาอุตสาหกรรมแห่งประเทศไทย (ส.อ.ท.)
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดสํานักงานใหม่ของสภาอุตสาหกรรมแห่งประเทศไทย (ส.อ.ท.) อย่างเป็นทางการ ณ สภาอุตสาหกรรมแห่งประเทศไทย มหาวิทยาลัยเทคโนโลยีราชมงคลกรุงเทพ
วันที่ 27 มกราคม 2563 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดสํานักงานใหม่ของสภาอุตสาหกรรมแห่งประเทศไทย (ส.อ.ท.) อย่างเป็นทางการ ภายใต้แนวคิด “Smart Office & Smart Service” ด้วยการนํานวัตกรรมและเทคโนโลยีสมัยใหม่เข้ามาช่วยเพิ่มประสิทธิภาพการทํางานและการบริการเพื่อมุ่งสู่การเป็น “Service Organization” โดยนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม และผู้บริหารกระทรวงอุตสาหกรรมร่วมเป็นเกียรติ ณ สภาอุตสาหกรรมแห่งประเทศไทย อาคารปฏิบัติการเทคโนโลยีเชิงสร้างสรรค์ มหาวิทยาลัยเทคโนโลยีราชมงคลกรุงเทพ
รัฐบาลไทย-ข่าวทำเนียบรัฐบาล-“บิ๊กอู๋” เผย อียูสนับสนุนไทยยกระดับการคุ้มครองสิทธิแรงงานภาคประมง
วันพฤหัสบดีที่ 4 ตุลาคม 2561
“บิ๊กอู๋” เผย อียูสนับสนุนไทยยกระดับการคุ้มครองสิทธิแรงงานภาคประมง
รมว.แรงงาน ให้การต้อนรับ เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย เข้าเยี่ยมคารวะและหารือข้อราชการด้านแรงงาน กระชับความร่วมมือยกระดับการคุ้มครองสิทธิแรงงานในภาคประมงและอุตสาหกรรมที่เกี่ยวเนื่อง ขจัดปัญหาการค้ามนุษย์ด้านแรงงาน
รมว.แรงงาน ให้การต้อนรับ เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย เข้าเยี่ยมคารวะและหารือข้อราชการด้านแรงงาน กระชับความร่วมมือยกระดับการคุ้มครองสิทธิแรงงานในภาคประมงและอุตสาหกรรมที่เกี่ยวเนื่อง ขจัดปัญหาการค้ามนุษย์ด้านแรงงานอย่างยั่งยืน
เมื่อวันที่ 4 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับ นายปีร์กะ ตาปีโอละ (Mr.Pirkka Tapiola) เอกอัครราชทูตวิสามัญผู้มีอํานาจเต็มแห่งสหภาพยุโรปประจําประเทศไทย ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน ในโอกาสเข้าเยี่ยมคารวะและหารือข้อราชการในประเด็นที่สําคัญเกี่ยวกับความคืบหน้าการให้สัตยาบันอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานภาคประมง โดยกล่าวว่า รัฐบาลไทยได้เน้นความเป็นมาตรฐานสากล โดยคํานึงถึงสิ่งแวดล้อมและวิถีชีวิตชุมชน ซึ่งกรณีอนุสัญญาฯ ฉบับที่ 188 มีความเกี่ยวข้องกับหลายหน่วยงาน อาทิ กรมประมง กระทรวงเกษตรและสหกรณ์ กรมเจ้าท่า กระทรวงคมนาคม กระทรวงสาธารณสุข แต่กระทรวงแรงงานจะเป็นเจ้าภาพในการยกร่าง ซึ่งขณะนี้อยู่ระหว่างกระบวนการสร้างการรับรู้และทําความเข้าใจที่ถูกต้องกับผู้มีส่วนได้ส่วนเสียทั้งหมด ซึ่งสมาคมประมงส่วนใหญ่ไม่เห็นด้วย เนื่องจากวิถีชีวิตการทําประมงรวมทั้งสภาพอากาศ ในประเทศไทยกับยุโรปมีความแตกต่างกันมาก ในการที่จะปรับโครงสร้างเรือและการบังคับใช้เป็นเรื่องสําคัญมาก อย่างไรก็ตาม รัฐบาลมีความมุ่งมั่นที่จะให้กฎหมายฉบับนี้มีผลบังคับใช้ ซึ่งจะเป็นประโยชน์ต่อสุขภาพอนามัยและความปลอดภัยของแรงงานภาคประมง
พล.ต.อ.อดุลย์ฯ กล่าวต่อว่า กระทรวงแรงงานยังได้ลงพื้นที่เพื่อสร้างการรับรู้และความเข้าใจร่วมกันกับผู้ประกอบการประมงใน 22 จังหวัดติดทะเล ซึ่งที่ผ่านมาได้รับการตอบรับที่ดีขึ้น อย่างไรก็ตามกระทรวงแรงงานจะรับฟังความคิดเห็นและทําความเข้าใจกับทุกภาคส่วนที่เกี่ยวข้อง เพื่อขับเคลื่อนให้กฎหมายฉบับนี้มีความคืบหน้าไปได้ ซึ่งจะต้องใช้เวลาอย่างน้อย 2 เดือน
นอกจากนี้ รมว.แรงงานยังได้หารือถึงความร่วมมือภายใต้โครงการ Ship to Shore Rights’Project โดยอียูได้สนับสนุนงบประมาณในการดําเนินโครงการเพื่อยกระดับการคุ้มครองสิทธิแรงงานในอุตสาหกรรมประมงและอาหารทะเล ลดปัญหาการใช้แรงงานบังคับ แรงงานเด็ก และรูปแบบการทํางานที่ไม่เป็นที่ยอมรับอื่น ๆ รวมถึงเพื่อขจัดปัญหาการค้ามนุษย์ด้านแรงงานอีกด้วย
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
สํานักประสานความร่วมมือระหว่างประเทศ - ข้อมูล/
4 ตุลาคม 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ เป็นประธานเปิดงาน “Asia Digital Expo 2018”
วันพฤหัสบดีที่ 25 มกราคม 2561
กระทรวงดิจิทัลฯ เป็นประธานเปิดงาน “Asia Digital Expo 2018”
กระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานนิทรรศการเพื่อส่งเสริมอุตสาหกรรมซอฟต์แวร์และดิจิทัลคอนเทนต์ “Asia Digital Expo 2018” โดยสํานักงานส่งเสริมเศรษฐกิจดิจิทัล (DEPA) หน่วยงานในสังกัดกระทรวงฯ จัดขึ้นระหว่างวันที่ 25 - 27 มกราคม 2561 ณ ศูนย์การประชุมแห่งชาติสิริกิติ์ เพื่อเป็นเวทีแสดงนวัตกรรมด้านเทคโนโลยีและเวทีการค้าระดับนานาชาติ ซึ่งงานดังกล่าวเป็นการจัดนิทรรศการและงานแสดงเทคโนโลยีด้านดิจิทัล พร้อมกิจกรรมสัมมนาและเจรจาธุรกิจในอุตสาหกรรมดิจิทัลแห่งภูมิภาคเอเชีย โดยมีวัตถุประสงค์เพื่อส่งเสริมประเทศไทยให้เป็นศูนย์กลางการแสดงนวัตกรรมด้านดิจิทัลแห่งภูมิภาค รวมถึงการเป็นเวทีการแลกเปลี่ยนองค์ความรู้ ความคิดสร้างสรรค์ และประสบการณ์ เพื่อสร้างความร่วมมือทั้งในระดับภูมิภาคและระดับสากล รวมทั้งเพื่อแสดงศักยภาพด้านอุตสาหกรรมดิจิทัลไทยให้เป็นที่รู้จักในระดับนานาชาติ และส่งเสริมให้เกิดการนําดิจิทัลเทคโนโลยีไปใช้ในการพัฒนาธุรกิจของกลุ่ม ตลอดจนเป็นเวทีในการสร้างแรงบันดาลใจและโอกาสทางธุรกิจให้กับผู้ประกอบการในอุตสาหกรรม SMEs และผู้ประกอบการอุตสาหกรรมดิจิทัลได้นําไปสร้างหรือต่อยอดธุรกิจ เมื่อวันที่ 25 มกราคม 2561 ณ ศูนย์การประชุมแห่งชาติสิริกิติ์ ถนนรัชดาภิเษก เขตคลองเตย กรุงเทพฯ
**************************
รัฐบาลไทย-ข่าวทำเนียบรัฐบาล-ขับเคลื่อนเศรษฐกิจฐานรากด้วย "OTOP"
วันศุกร์ที่ 30 สิงหาคม 2562
ขับเคลื่อนเศรษฐกิจฐานรากด้วย "OTOP"
ผู้ผลิต ผู้ประกอบการ OTOP ได้เรียนรู้ พัฒนาศักยภาพ และมีส่วนร่วมกับภาครัฐ ผ่านการส่งเสริมและพัฒนาผลิตภัณฑ์ของตําบล ช่วยให้มีงานทํา มีรายได้เพิ่มขึ้น และชุมชนมีความเข้มแข็ง
รัฐบาลไทย-ข่าวทำเนียบรัฐบาล-สธ. เตรียมเปิดตัวแอปพลิเคชันแสดงข้อมูลผู้ป่วยแบบเรียลไทม์ [กระทรวงสาธารณสุข]
วันพุธที่ 18 มีนาคม 2563
สธ. เตรียมเปิดตัวแอปพลิเคชันแสดงข้อมูลผู้ป่วยแบบเรียลไทม์ [กระทรวงสาธารณสุข]
กระทรวงสาธารณสุข เตรียมเปิดตัวแอปพลิเคชัน COVID Tracker by MOPH แสดงข้อมูลผู้ป่วยแบบเรียลไทม์
บ่ายวันนี้ (18มีนาคม2563)ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวถึงความพร้อมการดูแลประชาชนและเจ้าหน้าที่ที่ปฏิบัติงานช่วงสถานการณ์โรคติดเชื้อไวรัสโคโรนา2019ว่า กระทรวงสาธารณสุขร่วมกับบริษัทเอกชน เปิดตัวแอปพลิเคชันCOVID Tracker by MOPHแสดงข้อมูลพิกัดที่อยู่ผู้ป่วยแบบเรียลไทม์ เพื่อให้ประชาชนทราบสถานการณ์การระบาดของโรค โดยจะเปิดให้ดาวน์โหลดในวันพรุ่งนี้ (19มีนาคม2563)
ดร.สาธิต กล่าวต่อว่า ได้ให้สถาบันการแพทย์ฉุกเฉินแห่งชาติ (สพฉ.) ทําแผนเคลื่อนย้ายผู้ป่วยร่วมกับอาสากู้ภัย โดยเสนอของบประมาณจากส่วนกลาง เพื่อให้มั่นใจว่าเมื่อเกิดการระบาดจะมีระบบการแพทย์ฉุกเฉินเข้ามาดูแล และได้ให้กรมสนับสนุนบริการสุขภาพหารือกับสถาบันการแพทย์ฉุกเฉินแห่งชาติ (สพฉ.) และสํานักงานหลักประกันสุขภาพแห่งชาติ (สปสช.) ในการใช้สิทธิUCEPโควิด -19กรณีเข้ารักษาในโรงพยาบาลเอกชนเพื่อรักษาโรคติดเชื้อไวรัสโคโรนา2019ซึ่งคาดว่าจะใช้ได้ในอีก2 – 3วัน โดยสามารถตรวจสอบสิทธิได้ที่สายด่วน02 – 872-1669
สําหรับความพร้อมของอุปกรณ์ป้องกันโรคและรักษาผู้ป่วย มีความมั่นใจว่าจะช่วยสนับสนุนโรงพยาบาลเอกชน โรงเรียนแพทย์ โรงพยาบาลรัฐสังกัดอื่นๆ โดยชุดป้องกันตนเอง(PPE)จะสั่งซื้อเพิ่มจากเวียดนามและจีน และได้ให้กรมวิทยาศาสตร์การแพทย์ร่วมกับบริษัทเอกชนเร่งดําเนินการผลิตชุดเพื่อใช้กับผู้ป่วยที่อาการไม่รุนแรง ส่วนหน้ากากอนามัยทางการแพทย์มีการเพิ่มกําลังการผลิตในภายประเทศ และเจรจากับโรงงานที่จีนขายให้ประเทศไทยเพิ่มขึ้น และยาต้านไวรัสได้ให้องค์การเภสัชกรรมซื้อตรงจากประเทศจีน รองรับผู้ติดเชื้อที่เพิ่มมากขึ้น จากเดิมที่มี40,000เม็ด ซึ่งเพียงพอสนับสนุนทั้งโรงพยาบาลรัฐและเอกชน ในส่วนเรื่องเตียงรองรับผู้ป่วย ขณะนี้กรุงเทพมหานครมี1,000เตียง และต่างจังหวัดทั่วประเทศ มี6,000เตียง หากมีผู้ป่วยจํานวนมากจะเปิดโรงพยาบาลสนาม
ดร.สาธิต กล่าวอีกว่า นายกรัฐมนตรีมีความความเป็นห่วงขวัญและกําลังใจเจ้าหน้าที่ผู้ปฏิบัติงาน ได้อนุมัติงบกลาง เพิ่มเบี้ยเสี่ยงภัยให้กับเจ้าหน้าที่ และได้รับการสนับสนุนจากภาคเอกชน มอบกรมธรรม์ประกันชีวิตจากสํานักงานคณะกรรมการกํากับและส่งเสริมธุรกิจทางด้านประกันภัย (คปภ.)70,000กรมธรรม์ และมีอีกหลายบริษัทได้มอบอีก50,000กรมธรรม์
******************************* 18มีนาคม2563
รัฐบาลไทย-ข่าวทำเนียบรัฐบาล-กรมบัญชีกลางพร้อมสนับสนุนการโอนเงินเข้าบัญชีให้แก่ผู้มีสิทธิรับเงินสงเคราะห์โดยตรง
วันพุธที่ 2 พฤษภาคม 2561
กรมบัญชีกลางพร้อมสนับสนุนการโอนเงินเข้าบัญชีให้แก่ผู้มีสิทธิรับเงินสงเคราะห์โดยตรง
กรมบัญชีกลางพร้อมจะสนับสนุนการโอนเงินสงเคราะห์ที่เคยได้รับจากหน่วยงานในสังกัดของกระทรวงการพัฒนาสังคมและความมั่นคงของมนุษย์ ผ่านบัญชีเงินฝากธนาคารของผู้มีสิทธิโดยตรง เริ่มตั้งแต่วันที่ 1 พฤษภาคม 2561 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่วันที่ 1 พฤษภาคม 2561 เป็นต้นไป ส่วนราชการในสังกัดของกระทรวงการพัฒนาสังคมและความมั่นคงของมนุษย์ จะเริ่มจ่ายเงินสงเคราะห์ให้แก่ผู้มีสิทธิโดยการโอนเงินเข้าบัญชีเงินฝากธนาคาร เพื่อให้การช่วยเหลือประชาชนผู้มีสิทธิเป็นไปอย่างมีประสิทธิภาพ โปร่งใส สามารถตรวจสอบได้ รวมทั้งเป็นการสนับสนุนการดําเนินงานตามนโยบายของรัฐบาลในโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ (e-Payment ภาครัฐ) ตามแผนยุทธศาสตร์ National e-Payment อีกด้วย
สําหรับเงินสงเคราะห์ที่จะโอนเงินเข้าบัญชีเงินฝากธนาคารของผู้มีสิทธิ ประกอบด้วย
- เงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน ของสํานักงานปลัดกระทรวงการพัฒนาสังคมและความมั่นคงของมนุษย์
- เงินสงเคราะห์ครอบครัวผู้มีรายได้น้อยและผู้ไร้ที่พึ่ง ค่าใช้จ่ายโครงการรณรงค์เพื่อป้องกันเอดส์ เงินทุนประกอบอาชีพ ค่าใช้จ่ายเกี่ยวกับตัวชาวเขา และเงินอุดหนุนช่วยเหลือเยียวยาด้านการเงินตามหลักมนุษยธรรมเหตุการณ์ 14 ตุลาคม 2516 ของกรมพัฒนาสังคมและสวัสดิการ
- เงินช่วยเหลือสตรีหรือครอบครัวที่ประสบปัญหาทางสังคม ของกรมกิจการสตรีและสถาบันครอบครัว
- เงินอุดหนุนสงเคราะห์และฟื้นฟูสมรรถภาพคนพิการ ของกรมส่งเสริมและพัฒนาคุณภาพชีวิตคนพิการ
- เงินสงเคราะห์เด็กครอบครัวยากจน/ขาดแคลน/ฝากเลี้ยงตามบ้าน ของกรมกิจการเด็กและเยาวชน
- เงินที่จ่ายให้แก่ผู้สูงอายุตามความจําเป็น ของกรมกิจการผู้สูงอายุ
อธิบดีกรมบัญชีกลาง กล่าวในตอนท้ายว่า การเปลี่ยนรูปแบบการจ่ายเงินแบบเดิมเป็นการโอนเงินเข้าบัญชีเงินฝากธนาคารของผู้มีสิทธิโดยตรง ถือเป็นมาตรการหนึ่งในการดูแลผู้ประสบปัญหาทางสังคมให้เป็นไปอย่างมีประสิทธิภาพเกิดความโปร่งใส และลดความซ้ําซ้อน ซึ่งจะทําให้ผู้ประสบปัญหาทางสังคมได้รับความช่วยเหลืออย่างทั่วถึง ครอบคลุมกลุ่มเป้าหมาย และคาดว่าจะช่วยเพิ่มคุณภาพชีวิตและบรรเทาความเดือดร้อนได้ในระดับหนึ่ง
รัฐบาลไทย-ข่าวทำเนียบรัฐบาล-ก.อุตฯ ร่วมทำบุญตักบาตรเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี
วันเสาร์ที่ 13 ตุลาคม 2561
ก.อุตฯ ร่วมทําบุญตักบาตรเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี
นายอุตตม สาวนายน รัฐมนตรีว่าการกระทรวงอุตสาหกรรม  ร่วมทําบุญตักบาตรเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี ณ พระลานพระราชวังดุสิต
วันนี้ (13 ตุลาคม 2561) เวลา 06.30 น.นายอุตตม สาวนายน รัฐมนตรีว่าการกระทรวงอุตสาหกรรม ภริยา พร้อมด้วย นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ภริยา นายพสุ โลหารชุน ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมทําบุญตักบาตรเพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในวาระแห่งการสวรรคต 2 ปี โดยมีพลเอกประยุทธ์ จันทร์โอชา นายกรัฐมนตรี เป็นประธาน ณ พระลานพระราชวังดุสิต
รัฐบาลไทย-ข่าวทำเนียบรัฐบาล-‘บิ๊กบี้’ ย้ำ ให้ดูแลแรงงานไทยเสมือนญาติ 4 ภารกิจหลัก ข้าราชการประจำการ สนร. ต่างประเทศ
วันพุธที่ 6 กันยายน 2560
‘บิ๊กบี้’ ย้ํา ให้ดูแลแรงงานไทยเสมือนญาติ 4 ภารกิจหลัก ข้าราชการประจําการ สนร. ต่างประเทศ
รมว.แรงงาน เน้นย้ํา นอกจาก 4 ภารกิจหลัก ของข้าราชการประจําการสํานักงานแรงงานไทย คือ การคุ้มครองแรงงานไทยในต่างประเทศ ส่งเสริม รักษา และขยายตลาดแรงงานไทย เสริมสร้างการรับรู้ ความเข้าใจ และเผยแพร่ข้อมูลข่าวสารที่ถูกต้อง ศึกษา วิเคราะห์ ติดตามสถานการณ์และจ
พล.อ.ศิริชัย ดิษฐกุล รัฐมนตรีว่าการกระทรวงแรงงาน มอบโอวาทให้กับข้าราชการที่ไปประจําการในต่างประเทศ ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน วันนี้ (6 ก.ย. 60) โดยกล่าวว่า “ในการทํางานในสํานักงานแรงงานไทยในต่างประเทศ ผมขอให้ทุกคนตระหนักถึงภารกิจและความรับผิดชอบของสํานักงานแรงงานไทยในต่างประเทศ คือ 1) การคุ้มครองแรงงานไทยในต่างประเทศ ให้ได้รับสิทธิประโยชน์ตามสัญญาจ้างงานและตามกฎหมายท้องถิ่นของประเทศนั้นๆ ให้มีสภาพความเป็นอยู่ที่ดี ได้รับสิทธิประโยชน์ต่างๆ ครบถ้วนตามที่ควรจะเป็น นอกจากนั้น ต้องทํางานเชิงรุก โดยหมั่นออกไปตรวจเยี่ยมให้กําลังใจ รวมทั้งรับทราบและแก้ปัญหาให้กับแรงงาน โดยไม่ต้องรอให้มาร้องเรียนที่สํานักงาน 2) การส่งเสริม รักษา และขยายตลาดแรงงานไทย ให้บรรลุตามนโยบายของกระทรวงแรงงาน ซึ่งปัจจุบันการขยายตลาดแรงงานในต่างประเทศมีการแข่งขันค่อนข้างสูง เนื่องจากมีหลายประเทศต้องการส่งแรงงานไปทํางานเช่นกัน เราจึงจําเป็นต้องหมั่นศึกษาหาข้อมูล รวมทั้งมีเครือข่ายที่จะช่วยให้เราเข้าถึงแหล่งข้อมูลความต้องการแรงงานได้หลากหลายช่องทาง 3) การเสริมสร้างการรับรู้ ความเข้าใจ และเผยแพร่ข้อมูลข่าวสารที่ถูกต้อง เกี่ยวกับสถานการณ์ปัจจุบันในประเทศไทย นโยบายที่สําคัญและการดําเนินการของรัฐบาลและกระทรวงแรงงาน ให้แก่แรงงานไทยที่ทํางานในต่างประเทศ รวมถึงผู้ที่มีส่วนเกี่ยวข้อง 4) การศึกษา วิเคราะห์ ติดตามสถานการณ์และจัดทําข้อมูลด้านแรงงานและเศรษฐกิจ โดยติดตามสถานการณ์ของแต่ละประเทศที่ไปประจําการในเชิงลึก ว่าสถานการณ์ของแต่ละประเทศเป็นอย่างไร ต้องมีการสังเคราะห์ข้อมูลข่าวสารว่าเรื่องใดเกี่ยวข้องหรือจะส่งผลกระทบต่อตลาดแรงงานของไทยอย่างไร ต้องวิเคราะห์ข้อมูลอย่างเป็นเหตุเป็นผล เพื่อเตรียมการหาแนวทางแก้ไขปัญหา และรายงานให้กระทรวงทราบ เพื่อให้ผู้บริหารระดับสูงใช้ประกอบการพิจารณานโยบายด้านแรงงานในแต่ละประเทศต่อไป รวมถึงช่วยยกระดับการดําเนินงานด้านแรงงานของไทยให้มีความสอดคล้องกับมาตรฐานสากล
นอกจากภารกิจหลัก 4 ประการตามที่กล่าวข้างต้นแล้ว การปฏิบัติภารกิจร่วมกับสถานเอกอัครราชทูต รวมทั้งส่วนราชการอื่นๆ ในฐานะทีมประเทศไทย (Team Thailand) ก็มีความสําคัญเช่นกัน ซึ่งจะทําให้การปฏิบัติงานของทีมประเทศไทย (Team Thailand) และสํานักงานแรงงานไทยในต่างประเทศ เป็นไปอย่างราบรื่นด้วย” และประการสําคัญที่สุด คือ การดูแลแรงงานไทยให้ใกล้ชิด อํานวยความสะดวก และแก้ไขปัญหาที่เกิดขึ้นให้ได้เร็วที่สุด รมว.แรงงาน กล่าวในท้ายที่สุด
โดยครั้งนี้มีข้าราชการที่ไปประจําการในสํานักงานแรงงานไทยในต่างประเทศ 4 แห่ง ได้แก่ สํานักงานแรงงานในประเทศมาเลเซีย, ฝ่ายแรงงาน ประจําสถานเอกอัครราชทูต ณ กรุงเทลอาวีฟ ประเทศอิสราเอล, สํานักงานแรงงาน ณ เมืองฮ่องกง, และ สํานักงานแรงงาน ณ กรุงมะนิลา (ส่วนที่ 2) สาขาเมืองเกาสง สามารถตรวจสอบที่ตั้งสํานักงานแรงงานไทยในต่างประเทศ ได้ที่ http://www.mol.go.th/anonymouse/interlabor
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
6 กันยายน 2560
รัฐบาลไทย-ข่าวทำเนียบรัฐบาล-“พาณิชย์”เป็นปลื้มร้านค้าธงฟ้าประชารัฐ ช่วยเกษตรกร ผู้ผลิตสินค้าชุมชน มีช่องทางการจำหน่ายสินค้า และมีรายได้เพิ่มขึ้น จากการมาจับจ่ายใช้สอยของผู้ถือบัตรสวัสดิการแห่งรัฐ
วันอังคารที่ 25 ธันวาคม 2561
“พาณิชย์”เป็นปลื้มร้านค้าธงฟ้าประชารัฐ ช่วยเกษตรกร ผู้ผลิตสินค้าชุมชน มีช่องทางการจําหน่ายสินค้า และมีรายได้เพิ่มขึ้น จากการมาจับจ่ายใช้สอยของผู้ถือบัตรสวัสดิการแห่งรัฐ
เผยทุกวันนี้สินค้าขายดีส่วนใหญ่เป็นสินค้าในชุมชน เช่น ข้าวสาร กะปิ น้ําปลา ไข่ไก่ อาหารแปรรูป ผลไม้ และยังมีสินค้าข้ามจังหวัดหรือข้ามภาคมาจําหน่ายได้เพิ่มขึ้น ระบุหากร้านค้าแบบใช้แอปพลิเคชันถุงเงินประชารัฐ มีเพิ่มมากขึ้น
จะยิ่งช่วยสร้างโอกาสค้าขายให้กับเกษตรกรสินค้าชุมชนได้อีกมาก
นายสมศักดิ์ เกียรติชัยลักษณ์ รองปลัดกระทรวงพาณิชย์ เปิดเผยว่า กระทรวงพาณิชย์ได้ติดตามผลการจําหน่ายสินค้าในร้านค้าธงฟ้าประชารัฐ ทั้งแบบใช้เครื่องรูดบัตร (EDC) และแบบใช้แอปพลิเคชัน “ถุงเงินประชารัฐ” ที่ปัจจุบันมีอยู่ประมาณ 7 หมื่นร้านทั่วประเทศ โดยพบว่ามีการใช้จ่ายรวมของผู้ถือบัตรแล้วเกือบ 5 หมื่นล้านบาท ตั้งแต่เริ่มต้นโครงการวันที่ 1 ต.ค.2560 จนถึงปัจจุบัน และยอดจําหน่ายสินค้าภายในร้าน พบว่า สินค้าที่ขายดีส่วนใหญ่เป็นสินค้าของเกษตรกร ผู้ผลิตในชุมชน สัดส่วนกว่า 50% ซึ่งได้ช่วยเพิ่มรายได้ให้กับเกษตรกรและผู้ผลิตสินค้าชุมชนมากกว่า 25,000 ล้านบาท สร้างความเข็มแข็งให้เศรษฐกิจ ฐานรากอย่างยั่งยืน
สําหรับสินค้าที่จําหน่ายได้ดี และได้รับความนิยมเป็นอย่างมาก ได้แก่ ข้าวสาร ข้าวสารบรรจุถุง ซึ่งมีทั้งที่แบ่งขาย หรือเป็นยี่ห้อจากผู้ผลิตชุมชน โดยปัจจุบันเป็นสินค้าขายดีอันดับหนึ่ง มียอดจําหน่ายสูงสุดในบรรดาสินค้าที่อยู่ในร้านค้าธงฟ้าประชารัฐ ส่วนสินค้าอื่นๆ ที่ขายดีรองลงมา ได้แก่ สินค้าเกษตร ผลผลิตทางการเกษตร อาหารแปรรูป เช่น กะปิ น้ําปลา น้ําพริก หอมแดง กระเทียม และผลไม้ เช่น สับปะรด ลําไย มะพร้าว เป็นต้น
นอกจากนี้สินค้าที่ขายดี ซึ่งเดิมเคยขายอยู่แค่ในจังหวัด หรือแค่ในภาคใดภาคหนึ่ง แต่ปัจจุบันได้ใช้กลไกร้านค้าธงฟ้าประชารัฐ เข้ามาช่วยเป็นที่ขายสินค้า ทําให้มีสินค้าข้ามจังหวัดหรือข้ามภาคมาจําหน่าย และได้รับความนิยมไม่แพ้กัน เช่น ลําไยจากภาคเหนือ เอาไปจําหน่ายที่ภาคใต้ ลองกองจากภาคใต้ เอาไปจําหน่ายภาคเหนือและภาคตะวันออกเฉียงเหนือ กะปิ จากกระบี่ พังงา ภูเก็ต เอาไปขายยังภาคต่างๆ ทั่วประเทศ
นายสมศักดิ์ กล่าวว่า ปัจจุบันกระทรวงพาณิชย์กําลังเร่งรัดเพิ่มจํานวนร้านค้าธงฟ้าประชารัฐแบบใช้แอปพลิเคชัน “ถุงเงินประชารัฐ” เพื่อเพิ่มทางเลือกในการซื้อสินค้าให้กับผู้ถือบัตรสวัสดิการแห่งรัฐ ที่มีอยู่ 14.5 ล้านราย โดยหากมีจํานวนร้านค้าแบบใช้แอปฯ ถุงเงินประชารัฐเพิ่มมากขึ้นตามเป้าหมายมากกว่า 100,000 ราย ก็จะช่วยให้สินค้าจากเกษตรกร สินค้าชาวบ้าน มีช่องทางการจําหน่ายเพิ่มขึ้นอีก เพราะสินค้าที่ร้านค้าแบบใช้แอปฯ ขายส่วนใหญ่เป็นสินค้าที่จําเป็นในชีวิตประจําวัน เช่น หมู ไก่ ผัก ปลา ผัก ผลไม้ สินค้าชุมชน อาหารตามสั่ง ข้าวราดแกง เป็นต้น
“ลองคิดดูว่า ในแต่ละเดือน รัฐบาลได้ใส่เงินเข้าไปในบัตรสวัสดิการแห่งรัฐ เดือนละกว่า 4,000 ล้านบาท เพื่อให้ผู้ถือบัตรสวัสดิการแห่งรัฐนําไปใช้จ่ายในร้านค้าธงฟ้าประชารัฐ ทั้งแบบมีเครื่องรูดบัตร และแบบใช้แอปฯ ซึ่งเงินเหล่านี้จะกระจายเข้าสู่ร้านค้าในท้องถิ่น ช่วยให้ร้านค้ามีรายได้เพิ่มขึ้น ช่วยให้สินค้าเกษตร สินค้าชุมชน ที่นํามาขายในร้านค้าธงฟ้าประชารัฐ ขายได้มากขึ้น และในที่สุด ผู้ถือบัตร มีทางเลือกในการซื้อสินค้าได้หลากหลายขึ้น ทั้งของกินของใช้” นายสมศักดิ์กล่าว
รัฐบาลไทย-ข่าวทำเนียบรัฐบาล-อธิบดีกสร. นำใช้ถุงผ้า แก้วน้ำ ลดขยะ
วันอังคารที่ 19 มีนาคม 2562
อธิบดีกสร. นําใช้ถุงผ้า แก้วน้ํา ลดขยะ
อธิบดีกรมสวัสดิการและคุ้มครองแรงงาน ขานรับนโยบายรัฐบาล นําทีมข้าราชการและเจ้าหน้าที่ลดขยะมูลฝอย รณรงค์ใช้ถุงผ้า แก้วน้ํา แทนถุงพลาสติก กล่องโฟม พร้อมคัดแยกขยะเพื่อเป็นส่วนหนึ่งในการอนุรักษ์สิ่งแวดล้อม
วันนี้19มี.ค.62นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เป็นประธานในพิธีประกาศเจตนารมณ์ “นโยบายลดและคัดแยกขยะมูลฝอย” ของกรมสวัสดิการและคุ้มครองแรงงาน เพื่อรณรงค์ให้บุคลากรของหน่วยงาน ข้าราชการ พนักงานราชการ และลูกจ้าง ร่วมกันลดการใช้ถุงพลาสติก แก้วพลาสติก กล่องโฟมบรรจุอาหารและคัดแยกขยะก่อนทิ้งลงถังขยะ เพื่อลดปริมาณขยะลงและยังเป็นส่วนหนึ่งในการอนุรักษ์และดูแลรักษาสิ่งแวดล้อม ตลอดจนเป็นแบบอย่างที่ดีแก่ภาคเอกชนและประชาชนในการมีส่วนร่วมในการป้องกันและแก้ไขปัญหาขยะมูลฝอยของประเทศตามนโยบายของรัฐบาล
นายวิวัฒน์ กล่าวว่า ในวันนี้ได้แจกถุงผ้าและแก้วน้ําให้กับเจ้าหน้าที่ เพื่องดใช้พลาสติก โฟม ลดปริมาณขยะ ในสถานที่ทํางาน และเปลี่ยนถังขยะในหน่วยงานทั้งหมดให้เป็นถังแบบคัดแยกขยะมูลฝอย 4 ประเภท เพื่อง่ายต่อการกําจัดหรือนําไปใช้ประโยชน์ต่อไป อีกทั้ง เป็นการแสดงถึงความรับผิดชอบต่อสังคมและส่วนรวม ทั้งนี้ การดําเนินการดังกล่าว มีเป้าหมายในการรณรงค์อนุรักษ์สิ่งแวดล้อม โดยเริ่มจากการลดปริมาณการใช้โฟมภายในหน่วยงานให้เป็นศูนย์ ภายในปีงบประมาณ 2562 ซึ่งข้าราชการและเจ้าหน้าที่ในหน่วยงานของกสร.จะต้องตระหนักถึงความสําคัญในเรื่องดังกล่าวและต้องเริ่มต้นที่ตัวเองก่อน โดยเฉพาะการลดใช้ถุงพลาสติก และเลิกใช้ภาชนะโฟมทันที และเป็นตัวอย่างให้แก่ผู้มาติดต่อราชการและชุมชนโดยรอบต่อไป
รัฐบาลไทย-ข่าวทำเนียบรัฐบาล-บีโอไอจัดนักธุรกิจญี่ปุ่น 2 เมืองใหญ่จับคู่ธุรกิจไทย พร้อมร่วมสัมมนา-ลงพื้นที่นิคมฯและอีอีซี
วันศุกร์ที่ 18 พฤษภาคม 2561
บีโอไอจัดนักธุรกิจญี่ปุ่น 2 เมืองใหญ่จับคู่ธุรกิจไทย พร้อมร่วมสัมมนา-ลงพื้นที่นิคมฯและอีอีซี
บีโอไอเผยดึงคณะนักลงทุนจากโตเกียว และโอซากา กว่า 100 คน ร่วมกิจกรรมสัมมนา-จับคู่ธุรกิจ เล็งสร้างเครือข่ายธุรกิจหนุนผู้ประกอบการชิ้นส่วนไทย พร้อมจัดลงพื้นที่เยี่ยมชมนิคมฯ และพื้นที่อีอีซี กระตุ้นลงทุนเทคโนโลยีและนวัตกรรม
นายโชคดี แก้วแสง รองเลขาธิการคณะกรรมการส่งเสริมการลงทุน (บีโอไอ) เปิดเผยว่า สํานักงานเศรษฐกิจการลงทุน ณ กรุงโตเกียว และนครโอซากา ได้จัดคณะนักลงทุนจากประเทศญี่ปุ่น รวมประมาณ 100 ราย เดินทางมาศึกษาโอกาสทางธุรกิจและการลงทุนในประเทศไทย พร้อมกับเข้าร่วมงานสัมมนา หัวข้อ “ก้าวต่อไปของยานยนต์สมัยใหม่และโอกาสลงทุนในอีอีซี” (Next Generation Vehicle and Opportunity to Invest in EEC) ซึ่งจัดขึ้นภายในงาน ซับคอนไทยแลนด์ 2018 ณ ศูนย์นิทรรศการและการประชุมไบเทค บางนา
โอกาสนี้บีโอไอได้ร่วมกับหน่วยงานสนับสนุนการค้าและการลงทุนในจังหวัดโอซากา (Osaka Foundation for Trade & Industry) หรือOFTIจัดกิจกรรมสร้างเครือข่ายธุรกิจ (Business Networking Reception)เพื่อเป็นเวทีสําหรับนักลงทุนญี่ปุ่นได้เจรจาจับคู่ธุรกิจร่วมกับผู้ประกอบการไทยที่เป็นสมาชิกจากหน่วยงานภาคเอกชนต่างๆ อาทิ สภาอุตสาหกรรมแห่งประเทศไทย (ส.อ.ท.) และสมาคมส่งเสริมการรับช่วงการผลิตไทย เป็นต้น
“คณะนักลงทุนจากญี่ปุ่นที่เดินทางมาครั้งนี้ล้วนเป็นนักลงทุนในอุตสาหกรรมหลากหลายที่ต้องการพันธมิตร หรือสร้างเครือข่ายทางธุรกิจ ทั้งกลุ่มชิ้นส่วนยานยนต์ ชิ้นส่วนอุตสาหกรรมการบิน ระบบอัตโนมัติ เป็นต้น นับเป็นโอกาสสําหรับผู้ประกอบการไทยในการได้พบหารือและเจรจาธุรกิจ ซึ่งจะนําไปสู่การเป็นพันธมิตรและรับช่วงการผลิตได้ต่อไป”นายโชคดี กล่าว
นายโชคดี กล่าวว่า บีโอไอ จะได้นําคณะนักลงทุนจากญี่ปุ่นที่สนใจ เดินทางไปเยี่ยมชมโรงงาน และนิคมอุตสาหกรรม อาทิ นิคมอุตสาหกรรม 304 นิคมอุตสาหกรรมโรจนะ นิคมอุตสาหกรรมนวนคร นิคมอุตสาหกรรมอมตะนคร นิคมอุตสาหกรรมปิ่นทอง เป็นต้น รวมถึงลงพื้นที่ระเบียงเศรษฐกิจภาคตะวันออก หรืออีอีซี เพื่อรับฟังการบรรยาย แผนงาน ความคืบหน้า และโอกาสการลงทุนในพื้นที่ ซึ่งล่าสุด พระราชบัญญัติอีอีซีมีผลบังคับใช้แล้ว โดยจะสร้างความชัดเจนในแนวทางการส่งเสริมการลงทุนของรัฐบาล และความเชื่อมั่นต่อนักลงทุนได้เพิ่มขึ้น
นอกจากนี้ปัจจุบันบีโอไอ ยังมีมาตรการส่งเสริมการลงทุนหลายเรื่องที่จะช่วยดึงดูดการลงทุน อาทิ มาตรการส่งเสริมการพัฒนาเมืองอัจฉริยะ หรือ สมาร์ท ซิตี้ ที่มีเป้าหมายเป็นกลุ่มผู้พัฒนาระบบอัจฉริยะด้านต่างๆและมาตรการส่งเสริมการลงทุนด้านวิทยาศาสตร์ และเทคโนโลยีในพื้นที่อีอีซีโดยมีการเพิ่มสิทธิประโยชน์ทางภาษีมากกว่าเดิมที่จะช่วยเพิ่มแรงจูงใจให้กับนักลงทุนจากต่างประเทศเข้ามาลงทุนในประเทศไทย
สําหรับการลงทุนจากญี่ปุ่นในประเทศไทยมีอย่างต่อเนื่อง โดยช่วง 3 เดือน ที่ผ่านมา (มกราคม-มีนาคม 2561)ปุ่นยังเป็นประเทศที่มีปริมาณเงินลงทุนในการยื่นขอส่งเสริมสูงที่สุด จํานวน 65 โครงการ เงินลงทุน 11,790 ล้านบาท โดยมีการขอรับการส่งเสริมการลงทุนในกิจการที่น่าสนใจ อาทิ กิจการผลิตรถยนต์ กิจการศูนย์กระจายสินค้าด้วยระบบที่ทันสมัย (Distribution Center: DC)กิจการศูนย์กระจายสินค้าระหว่างประเทศด้วยระบบที่ทันสมัย(International Distribution Center: IDC)และกิจการบริษัทการค้าระหว่างประเทศ (ITC)เป็นต้น
+++++++++++++++++++++++++++++++++++++
รัฐบาลไทย-ข่าวทำเนียบรัฐบาล-“บิ๊กอู๋”รุกขับเคลื่อนศูนย์บริหารแรงงาน สร้างความมั่นใจนักลงทุนอีอีซี
วันพุธที่ 28 พฤศจิกายน 2561
“บิ๊กอู๋”รุกขับเคลื่อนศูนย์บริหารแรงงาน สร้างความมั่นใจนักลงทุนอีอีซี
รมว.แรงงาน ประชุมหารือหน่วยเกี่ยวข้องบูรณการขับเคลื่อนศูนย์บริหารแรงงานเขตพัฒนาพิเศษภาคตะวันออก ตอบโจทย์ความต้องการแรงงาน สร้างความมั่นใจนักลงทุนในพื้นที่อีอีซี
เมื่อวันที่ 28 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานการประชุมหารือเพื่อขับเคลื่อนการดําเนินงานศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยกล่าวว่า นโยบายของรัฐบาลภายใต้กรอบยุทธศาสตร์ 20 ปี มีกรอบการดําเนินงาน 6 ด้าน ได้แก่ ด้านความมั่นคง ความสามารถในการแข่งขัน การพัฒนาทรัพยากรมนุษย์ การลดความเหลื่อมล้ํา การพัฒนาไม่ทําลายสิ่งแวดล้อม และประสิทธิภาพการบริหาร ซึ่งรัฐบาลได้กําหนดให้จัดตั้งจังหวัดชลบุรี ฉะเชิงเทรา และระยองเป็นพื้นที่ภาคตะวันออกเป็นเขตเศรษฐกิจพิเศษ โดย พล.อ.ประยุทธ์ จันทร์โอชา นายกรัฐมนตรี ได้มีข้อสั่งการเมื่อวันที่ 11 เม.ย.60 ให้กระทรวงแรงงานเป็นหน่วยงานหลักร่วมกับกระทรวงอุตสาหกรรม สํานักงานคณะกรรมการพัฒนาการเศรษฐกิจและสังคมแห่งชาติ บีโอไอ และหน่วยงานที่เกี่ยวข้องจัดทําฐานข้อมูลแรงงานที่มีอยู่ในปัจจุบัน และประมาณการความต้องการแรงงานในสาขาต่าง ๆ ของอุตสาหกรรมเป้าหมายในพื้นที่ EEC
ซึ่งกระทรวงแรงงานได้ขับเคลื่อนการดําเนินงานของศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) มีเป้าหมายหลัก 1)การขับเคลื่อนการพัฒนาเขตเศรษฐกิจพิเศษภาคตะวันออก 2)เสริมสร้างความมั่นใจในด้านความพร้อมแก่นักลงทุน โดยศูนย์บริหารแรงงานเขตพัฒนาพิเศษภาคตะวันออก มีภารกิจในการบริบริการจัดหางาน ตรวจลงตราและอนุญาตทํางาน พัฒนาทักษะฝีมือแรงงาน คุ้มครองแรงงานและสิทธิประโยชน์ประกันสังคม
พล.ต.อ.อดุลย์ฯ กล่าวว่า กระทรวงแรงงานได้เตรียมความพร้อมข้อมูลพื้นฐานด้านแรงงานในการขับเคลื่อนเขตพัฒนาพิเศษภาคตะวันออกโดยการเตรียมความพร้อมของกําลังคนตามความต้องการของสถานประกอบการ ซึ่งปัจจุบัน พื้นที่ระเบียงเศรษฐกิจพิเศษภาคตะวันออกมีสถานประกอบการ 37,296 แห่ง มีลูกจ้าง 1,549,976 คน มีความต้องการแรงงาน ณ เดือนกันยายน 61 จํานวน 14,767 อัตรา จากสถานประกอบการ 1,011 แห่ง แบ่งได้เป็น 10 อุตสาหกรรมเป้าหมาย ได้แก่ ยานยนต์สมัยใหม่ 969 อัตรา อิเล็กทรอนิกส์อัจฉริยะ 681 อัตรา ท่องเที่ยวกลุ่มรายได้ดี - เชิงสุขภาพ 323 อัตรา แปรรูปอาหาร 496 อัตรา การบินและโลจิสติกส์ 506 อัตรา เชื้อเพลิงและเคมีชีวภาพ 66 อัตรา ดิจิตอล 25 อัตรา การแพทย์ 33 อัตรา เบื้องต้นสาขาหุ่นยนต์และการเกษตรและเทคโนโลยีชีวภาพ ยังไม่มีการเสนออัตราเข้ามา ส่วนแนวโน้มความต้องการแรงงานช่วง 5 ปี (2560-2564) ใน 10 อุตสาหกรรมเป้าหมายในระยะกลางและระยะยาวนั้นอยู่ที่ประมาณ 177,000 คน
การประชุมในวันนี้มีวาระสําคัญเพื่อรับทราบความก้าวหน้าเกี่ยวกับการบริหารแรงงานในเขตพัฒนาพิเศษภาคตะวันออก และการวางแผนการผลิตและพัฒนากําลังแรงงาน รวมทั้งการพิจารณาการตั้งศูนย์บริหารแรงงานเขตพัฒนาพิเศษภาคตะวันออก และการบูรณาการระหว่างกระทรวงแรงงานกับหน่วยงานที่เกี่ยวข้อง
----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
28 พฤศจิกายน 2561